OpenLLM-France/wikimedia huggingface dataset:
# Hanna Butenschøn

Hanna Andresen Butenschøn, jaiotzez Døderlein (Holt, 1851ko uztailaren 12a – Oslo, 1928ko ekainaren 7a), Helene Dickmar izengoitiaz ere ezaguna, norvegiar idazlea izan zen.

## Bizitza

Hanna Døderlein Norvegiako Holt herrian jaio zen Christian Grønbech Døderlein (1816-1898) elizako deanaren eta Malvina Petersenen (1820-1909) familian. 1871n Nils August Andresen Butenschøn (1842-1935) enpresaburuarekin ezkondu zen. Barthold A. Butenschøn Sr. (1877-1971) enpresaburuaren ama eta Barthold A. Butenschøn (1904-2001) bankari eta argitaratzailearen amona zen.
Hainbat panfleto kritiko eta polemiko argitaratu ondoren, 1890ean Ud i Livet eleberria kaleratu zuen, Helene Dickmar izengoitia erabiliz. Geroago Ellen (1893), Psyche. En Kvindes Kjærligheds Historie (1906), Det gylne Bæger (1910) eta Danserinden: af Dr. Gerhard B.s efterladte optegnelser (1918) prosazko lanak eta Korsvei (1901), September (1903) eta Som vi nu engang er – (1915) antzezlanak idatzi zituen.

## Lanak

* En Qvinderøst i "Handskespørgsmaalet": aabent Brev til hr. Professor Monrad (1886)
* Om ægteskabsidéen i Fruen fra havet (1889)
* Ud i livet (1890)
* Har Henrik Ibsen i Hedda Gabler skildret virkelige kvinder? (1891)
* Ellen (1893)
* To Literære studier. I Den moderne literatur. II Henrik Ibsen: Bygmester Solness (1894)
* Fra Kogebogen (1895)
* Korsvei (1901)
* September (1903)
* Lidt om "Kjærlighed" og Gunnar Heibergs "Kjærlighedens Tragedie" (1905)
* Psyche. En Kvindes Kjærligheds Historie (1906)
* Det gyldne bæger (1910)
* Som vi nu engang er – (1915)
* Danserinden: af Dr. Gerhard B.s efterladte optegnelser (1918)

## Erreferentziak

* 1 2 3 (Norvegieraz [bokmål]) Aasen, Elisabeth. (2022). «Hanna Butenschøn» Norsk biografisk leksikon (Oslo: Kunnskapsforlaget) (Noiz kontsultatua: 2025-01-02).
* ↑ (Norvegieraz [bokmål]) Klok, Janke. (2011). Det norske litterære Feminapolis 1880-1980: Skram, Undset, Sandel og Haslunds Byromaner – mot en ny modernistisk genre. Eelde: Barkhuis, 15 or..
* ↑ (Suedieraz) Paget, Birgitta. (1983). Kvinnor och skapande: en antologi om litteratur och konst tillägnad Karin Westman Berg. Stockholm: Författarförlaget, 183-184 or..
* ↑ (Norvegieraz [bokmål]) Dickmar, Helene. (1901). Korsvei : skuespill i fem akter. Kristiania: Aschehoug (Noiz kontsultatua: 2024-01-02).
* ↑ (Norvegieraz [bokmål]) Dickmar, Helene. (1903). September : skuespil i fire akter. Kristiania: Aschehoug (Noiz kontsultatua: 2025-01-02).
* ↑ (Norvegieraz [bokmål]) «5 forfatterinder» Akers-Posten 43: 2. 1915-11-06 (Noiz kontsultatua: 2025-01-02).
# Anisogamia

Anisogamia edo heterogamia egitura eta neurri desberdineko gametoak elkartuz egiten den ugalketa mota da. Mota bereko ar eta emeetan sexu kromosomak desberdinak izaten dira; gizakiarengan, adibidez, emeen bi sexu kromosomak berdinak dira (XX), eta arrenak berriz desberdinak (XY). Elkar gurutzatuz gero arrak (XY) ala emeak (XX) sortzen dira. Kasu honetan heterogamia duen sexua arrena dela esaten da. Beste mota batzuetan heterogamia duen sexua emearena da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-5-1 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q770370
# Candelaria Pérez (asmatzailea)

Candelaria Pérez (Kanariar uharteak, XIX. mendea) kanariar merkataria eta asmatzailea izan zen. XIX. mendearen amaieran, etxeko lanekin lotutako berrikuntza ugari sortu zituzten emakumeek. Emakume horietako bat Candelaria Pérez izan zen, erabilera anitzeko altzaria asmatu zuena. Asmakizunak patentatzea lortu zuten lehen emakume espainiarretako bat izan zen.

## Bizitza

Kanarietan jaiotako merkatari alarguna zen. Habanan (Kuban) bizi zela altzari berezi baten patentea lortu zuen.

## Asmakizuna

1889ko abuztuan patente bat lortu zuen espazio txikietara molda zitekeen erabilera anitzeko altzari baterako. Gainera, tolestu eta beste pisu batera eramaten zen. Hainbat altzari batzen zituen bakar batean. Espazio txikien gainoptimizazio bat zen, non etxean (sukaldean, bainugelan eta logelan) behar zitekeen guztia sartzen zen.
Hauxe da altzari anitz horren deskribapena:
   ohea, apain-mahaia, konketa, gau-mahaia, idazmahaia, xakean jokatzeko zein jateko mahaia eta irakurtzeko atril edo euskarria.

## Erreferentziak

* 1 2 3 4 (Gaztelaniaz) www.funtsak.com, Funtsak-Diseño y Programación Web-. «Emakumeak teknologiaren historian - Gontzal Avila» www.txalaparta.eus (Noiz kontsultatua: 2025-01-02).
* ↑ (Gaztelaniaz) Caballero, Lucía. (2017-01-25). «Las primeras mujeres españolas que lograron patentar sus inventos» ElDiario.es (Noiz kontsultatua: 2025-01-02).
* ↑ (Gaztelaniaz) Caballero, Lucía. (2017-01-25). «Las primeras mujeres españolas que lograron patentar sus inventos» ElDiario.es (Noiz kontsultatua: 2025-01-02).
* ↑ [http://consultas2.oepm.es/InvenesWeb/detalle?referencia=P0009696 Patentea: Publication number: ES0009696 A1 (01.08.1889) Application number: Consulta de Expedientes OEPM (C.E.O.) P0009696 (17.06.1889). ].
* ↑ "Las primeras mujeres españolas que lograron patentar sus inventos", artigo en El Diario, 25 de xaneiro de 2017 (Gaztelaniaz).
* ↑ (Gaztelaniaz) Luna, José Antonio. (2018-03-07). «12 superinventoras españolas que no aparecen en los libros de texto» ElDiario.es (Noiz kontsultatua: 2025-01-02).
* ↑ (Gaztelaniaz) Maria. (2020-04-29). «Inventoras españolas y sus inventos» Mujeres importantes (Noiz kontsultatua: 2025-01-02).

## Bibliografia

* SÁIZ GONZÁLEZ, J.P. (2011). Oficina Española de Patentes y Marcas, ed. 200 años de Patentes (PDF). or. 99. NIPO 703-11-012-0. 2018ko martxoaren 11n kontsultatua.
* Uve, Sandra (2018). Superemakumeak, superasmatzaileak: Gure bizitza eraldatu zuten ideia bikainak. Madril: Planeta S.La. ISBN 978-84-16890-97-2

## Kanpo estekak

* Datuak: Q50382140
# Chad Morgan

Chadwick William Morgan (Wondai, Queensland, 1933ko otsailaren 11 - Gin Gin, Queensland, 2025eko urtarrilaren 1a) Australiako country musika abeslari eta gitarra-jolea zen. Ezaguna zen bere vaudeville estiloarengatik, abestien letra komikoengatik, bere hortz nabarmenengatik eta eszenatoki gainean zuen pertsonaiarengatik. Bere lehen grabazioaren izengoitia ere eman zaio, "The Sheik of Scrubby Creek".
1948an hasi zen musika konposatzen, etxaldean lanean zegoela. Irratsaio batean ezagun egin zen, eta jotzen hasi zen. 1952an bere lehen diskoa grabatu zuen. 70 urteko ibilbide profesionalaren ostean, 2024ko apirilaren 21ean Farewell to Australia kontzertua eskaini zuen, eta erretiroa hartu, 91 urte zituela.

## Erreferentziak

* ↑ «The Sydney Morning Herald - Google News Archive Search» news.google.com (Noiz kontsultatua: 2025-01-01).
* ↑ «"The Sheik" is now on a disc» Sunday Mail 7 abe. 1952 (Noiz kontsultatua: 2025-01-01).

## Kanpo estekak

* Datuak: Q5066309
* Multimedia: Chad Morgan / Q5066309
# Zumalakarregi Museoa

Zumalakarregi Museoa Euskal Herriaren historia Antzinako Erregimenetik liberalismorako aldian, Hirugarren Karlistadara arte, azaldu eta horren inguruko bilduma egiten duen museo bat da, Ormaiztegin (Gipuzkoa) kokatua. Gipuzkoako Foru Aldundiaren zerbitzu publikoa da, eta bereziki Tomas Zumalakarregiren eta Migel Antonio Zumalakarregiren bizitzak azaltzen ditu. Hain zuzen, Iriarte Erdikoa izeneko XVII. mendeko baserrian du egoitza, non Zumalakarregi familia bizi izan zen. Zumalakarregi familiaren eta garaiko objektuez gainera, museoko funtsetan badira ikertzaileen esku jartzen diren agiri garrantzitsuak ere.

## Bildumak

Museoaren bildumak Lehen Karlistaldiaren eduki adierazgarriek osatzen dituzte: badira Zumalakarregi eta bere familiaren objektu pertsonal eta militarrak, garaiko armak eta uniformeak, prefilatelia eta numismatika gaiak, eskutitz sailak, txostenak, proklamak, pasaporteak, grabatu, akuarela, olio eta beste irudi gai ugari, XVIII, XIX eta XX. mendeko prentsa, eta idazlan biografiko, zientifiko eta orokorrak, plano, mapa eta atlasak. Gaiari buruzko garaiko eta egungo liburuz hornitutako liburutegia ere badago.

### Agiri-bilduma

4.000 bat agiriz (gutunak, eskuizkribuak...) osatua dago museoko agiri-bilduma, horietako asko online kontsultagarriak. Besteak beste, agiri-multzo hauek biltzen dira:

## Erakusketa iraunkorra

Erakusketak Euskal Herriko gizarteak XIX. mendean izandako bilakabidea azaltzen du; eta, bereziki, Euskal Herrian gertatutako karlistaldien jatorri, gako eta ondorioak. Garaiko egoeran zehar egindako ibilbide batetik abiatuta, Zumalakarregi familiari buruzko xehetasunak ematen ditu; eta, ondoren, Lehenengo Karlistaldiaren aurrekariak, Euskal Herriko foruak eta gerraren gakoak azaltzen ditu. Karlista eta liberalen atzerriko laguntzari buruzko azalpenak ere ematen ditu, gerrak azkenean ekarri zuen nekearekin batera. Bigarren Karlistaldira bitarteko gerra arteko garaia ere irudikatzen du. Ibilbidearen bukaeran, karlisten estatuak, propaganda, azken borrokak eta karlisten porrota ageri dira.
Erakusketa multimedia baliabideekin, lantegi elkarreragileekin, bestelako lantegiekin eta ibilbide didaktikoekin osatzen da. Garaiko beste gai batzuk ere lantzen dira, hala nola trenbidearen historia eta industria iraultza.

## Aldi baterako erakusketak

* Loreak asmatzen: Naturalistas europeos en el País Vasco. Petit de Meurville – Pietro Bubani, 2009.
* SAN LUISEN EHUN MILA SEMEAK, 2013
* Hélène & Blanche FEILLET: emakume margolari aitzindariak XIX. mendeko Euskal Herrian 2015
* Made in Ormaiztegi: garapen industrialaren eredu bat, 2015 (Industria paisaia web orria)
* "TXAPELA... Noiztik?", 2018
* "Leopoldina Rosa: gaur egungo historio bat", 2020

## Bestelako jarduerak

2005. urteraino Azterketa Historikoak aldizkaria plazaratu zuen. Guztira zazpi zenbaki izan ziren.

## Ikus, gainera

* Zumalakarregiren hileta-etxea, Zegama
* Zumalakarregiren Atea, Iruñea

## Kanpo estekak

* Zumalakarregi Museoaren webgunea
* Datuak: Q12269488
* Multimedia: Zumalakarregi Museoa / Q12269488
# Palwasha Hassan

Palwasha Hassan (Kabul, Afganistan, 1969) biktimen aitortza, bakearen eta emakumeen eskubideen aldeko ekintzailea eta Afganistango politikaria. Afganistango Emakumeen Hezkuntza Zentroaren sortzaile eta zuzendari exekutiboa izan zen, irabazi-asmorik gabeko erakundea 1991n sortua.

## Ibilbidea

Konstituzio berriari forma eman zion 2003ko jirga-loian delegatutako 100 emakumeetako bat izan zen Hassan. 2004ko Konstituzioan eta haren beste artikulu batzuetan Estatu auzietan emakumeen ordezkaritza handitzen lagundu zuen. 2010eko urtarrilean, Emakumearen Gaietarako ministro hautatu zuten Palwasha Hassan Karzairen gobernuan, baina ez zuen nahikoa boto lortu Herriko Ganberan kargua hartzeko.
Gerraosteko Berreskuratze Ikasketetan masterra egin zuen Yorkeko Unibertsitatean.
2022an, Hassanek Bakearen Institutu Estatubatuarreko Jennings Randolph Afghanistan Fellow beka jaso zuen. Afganistanerako «Eskubide eta Demokrazia zuzendari» izateko kontratatu zuten.
Georgetowneko Unibertsitateko Emakumeen, Bakearen eta Segurtasunaren Institutuko ikertzaile nagusi ohia da.

## Aintzatespenak

* 2005ean Bakearen Nobel Saria jasotzeko hautagai ziren 1.000 emakumeetako bat izan zen Hassan.
* 2021ean Sajarov saria, Europako Parlamentuak urtero ematen duen giza eskubideen saria, jasotzeko finalista izan zen hamaika afganiarretako bat ere izan zen, urte horretan Aleksei Navalniri eman zitzaiona.
* 2021eko abenduan, Hillary Rodham Clinton saria eman zioten, emakumeen eskubideak eta bakea sustatzeko egindako ahaleginengatik.

## Erreferentziak

* ↑ «Palwasha Hassan» PeaceWomen Across the Globe.
* ↑ Palwasha Hassan - Executive Director of the Afghan Women's Education Centre. 2021-03-16.
* ↑ World People's Blog » Blog Archive » Palwasha Hassan – Afghanistan. .
* 1 2 3 Sail, Abdul Raqeeb. (2021-12-07). Palwasha wins award for promoting women’s rights. .
* ↑ Motevalli, Golnar. (2010-01-12). Afghan women praise Karzai's female cabinet picks. .
* ↑ Price, Amanda. (2010-01-18). «Afghan Women in Politics» dw.com.
* ↑ «In the words of Palwasha Hassan: “The time is now to transform that suffering into our strength”» UN Women – Asia-Pacific 2018-11-13.
* ↑ «Our Team» Onward for Afghan Women.
* 1 2 «Palwasha Hassan» Middle East Institute.
* ↑ admin. (2024-08-22). «Women, Peace, and Security in the Afghan Context» The New University in Exile Consortium.
* ↑ «Sakharov Prize 2021: the finalists» Topics | European Parliament 2021-10-14.
* ↑ Emmott, Robin. (2021-10-20). Kremlin critic Navalny wins EU rights prize for his "immense bravery". Reuters.

## Kanpo estekak

* Datuak: Q111173334
* Multimedia: Palwasha Hassan / Q111173334
# Ángela Hernández Núñez

Ángela Hernández Núñez (Buena Vista, Jarabakoa, Dominikar Errepublika, 1954ko maiatzaren 6a) emakume eta literaturan espezializatutako dominikar idazlea, hezitzailea eta feminista da. Giza eskubideen eta eskubide zibilen defendatzailea da, beti ereemakumeen eskubideak azpimarratzen ditu.

## Ibilbidea

Buena Vistan jaio zen, Jarabacoa udalerrian, La Vega probintzian, 1954an. Yrene Nuñezen eta Eloy Hernandezen alaba da. Bi neba-arreba ditu. 17 urterekin Santo Domingo hiriburura joan zen ikasketak jarraitzeko, Santo Domingoko Unibertsitate Autonomoan (UASD) ingeniaritza kimikoko karrera aukeratuz, ikasketak amaituz eta ohorez graduatuz, nahiz eta bere benetako bokazioa literatura izan.
10 urtez ingeniaritza kimikoko departamentuko kide izan zen Santo Domingoko Unibertsitate Autonomoan. Emakumearen Garapenerako Elkartasun Zentroak domina eman zion. Hiru urtez, Santo Domingoko landa-komunitateetan eta auzoetan antolakuntza eta hezkuntza lanak egin zituen.
Aholkulari gisa lan egin du genero, garapen, hezkuntza, plangintza eta ingurumen arloetan nazioarteko lankidetzako erakundeentzat, besteak beste. Horrez gain, Emakumea Laguntzeko eta Aztertzeko Zentro Nazionaleko zuzendaria izan zen, eta Latinoamerikarako Kritikaren Dominikar Kapituluko kidea. Emakume Poeten Zirkuluko kide aktiboa eta Emakume Sortzaileen Taldeko kide sortzailea ere izan zen.

## Lanak (hautaketa)

* 1985 – Emergencia del silencio, saiakera
* 1985 – Tizné y cristal, poemak
* 1985 – Del asombro, poemak
* 1988 – Críticos y creadores, saiaketa
* 1989 – Alótropos, ipuinak
* 1993 – Masticar una rosa, ipuinak
* 1994 – Arca espejada
* 1998 – Telar de rebeldía, poemak
* 1999 – Piedra de sacrificio, ipuinak. Saria Nazionala jaso zuen ipuinen sailean.

## Aintzatespenak

2016an, Ángela Hernández Nuñezek Dominikar Literaturako Sari Nazionala jaso zuen, 1999ko Piedra de sacrificio ipuinagatik. Dominikar Errepublikaren aitortza hori urtero ematen zaio, 1990etik, egile baten literatur lanari.

## Erreferentziak

* ↑ Síntesis Biográfica. .
* ↑ Ángela Hernández – Anticanon. .
* 1 2 «Biblioteca Digital Dominicanos Destacados Ángela Hernández Núñez» www.pucmm.edu.do.
* ↑ Frías, Jeury. (2016-01-26). «La poeta y narradora Ángela Hernández recibe Premio Nacional de Literatura 2016» Diario Libre.

## Kanpo estekak

* Datuak: Q4025199
# Urbino

Urbino Italiako erdialdeko Markak eskualdean, Pesaro eta Urbinoko probintzian, kokatutako hiria da. Metauro ibaiaren ertzean dago. 226,5 km²ko eremua du eta 2015eko apirilean 15.127 biztanle zituen. Unibertsitatea dauka.
1998an Unescok Gizateriaren Ondare izendatu zuen erdigune historikoa.

## Historia

Antzinako Urbinoko dukerriko hiriburua izan zen. XII. mendearen amaieraz geroztik Montefeltro familiarena izan zen dukerria. XVI. mendearen hasieran Della Rovere familiaren mende geratu zen, eta 1631tik 1860ra bitarteko urteetan Elizaren Estatuen barnean egon zen. 1860. urtean Italiaren barnean geratu zen.

## Ondarea

Monumentu garrantzitsuak daude hirian: San Domingo, San Frantzisko eta San Joan Bataiatzailearen eliza gotikoak, dukeen jauregia, katedrala, Rafaelen jaiotetxea. XVI. mendean eta XVII. mendearen hasieran zeramika-ekoizle garrantzitsua izan zen.

## Ekonomia

Nekazaritza-gune garrantzizkoa (zeta).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ Bilancio demografico Anno 2015 (dati provvisori). Comune: Urbino Demo.istat.it
* ↑ Historic Centre of Urbino. in: UNESCO World Heritage Centre 1992-2015. whc.unesco.org (Noiz kontsultatua: 2015-10-30).

## Kanpo estekak

* Datuak: Q2759
* Multimedia: Urbino / Q2759
# Oikiako trainerua

Oikiako trainerua (garai hartako grafian Oiquina) 1930. urtean oikiarrek atera zuten trainerua izan zen. Ez du beste urteetan trainerurik atera baina oikiarrak izan dira arraunean Zumaiako traneruan historian zehar.

## 1930eko Kontxako Bandera

1930. urtean oikiarrek trainerua osatu zuten. Santiago Salegi zuten patroi eta traineruaren izena San Bartolomé zen, herriko zaindaria hain zuzen ere. Abuztuan zumaiarren traineruaren kontra lehiatu ziren Zarauzko uretan eta garaileak izan ziren. Horrela irailean Kontxako Bandera jokatzera animatu ziren.
Sei traineruk gipuzkoarrek hartu zuten parte estropadan. Lehenengo eguneak hiru trainerutako bi txanda osatu ziren eta eguneko lau onenak hurrengo igandean finala jokatzeko sailkatu ziren. Oikiak Orio eta San Juan izan zituen aurkari eta hirugarren egin zuenez finaletik kanpo geldtu zen. Hurrengo igandean Donostiaren kontra jokatu zuen kontsolazio txanda eta berriz ere galtzailea izan zen. Ondorioz urte hartako seigarren eta azken postuan gelditu zen.
San Pedrok jardunaldi biak irabaziz lortu zuen Bandera eskuratzea.

## Erreferentziak

* ↑ «Haiek bai estropadak! - Zumaia» Zumaiaguka.eus (Noiz kontsultatua: 2024-09-26).
* ↑ Pasajes de San Pedro, evidenciando una vez más, su gran clase, una magnífica victoria. Donostia Kultura, Donostiateka.

## Kanpo estekak

* Datuak: Q130366483
# Susan Hall

Susan Mary Hall (Harrow Middlesexen, 1955), britainiar politikari eta mompreneur-a, Londresko alkatetzarako hautagai kontserbadorea 2024an.
Londresko Asanbladako kidea da 2017ko ekainaren 20tik, eta Londresko kontserbadoreen buru ere izan zen 2019ko abendutik 2023ko maiatzera.

## Biografia
### Familia

Benjamin Coleren (1912–1972) alaba nagusia, jatorriz irlandarra, Enniskilleneko kondeetatik urrun zegoen antzinako lineako kidea, eta bere emaztea, Mary sortzez, Palmer (1926–1999), bere aita Londresko ipar-mendebaldean automobilak konpontzeko tailerren jabea zen.
1977an Peter Hall ile-apaintzailearekin ezkondu zen.

### Ibilbide politikoa

Londresko Harrow udalerriko zinegotzia da, Ward de Hatch End-erako 2006ko udal hauteskundeak irabazi ostean. Gainera, 2013tik 2014ra Harrowen gehiengorik gabe udal kontzejuko buru izan zen Hall.
Londresko Batzarreko kide izendatu zuten, Kemi Badenochek 2017an parlamentari aukeratuak karguari uko egin ostean, eta 2018an kontserbadoreen alboko buruzagi bihurtu zen. Tokiko gobernurako trebetasunagatik ezaguna, talde kontserbadorearen buru izatera iritsi zen 2019ko Asanbladan.
2021eko udal hauteskunde britainiarretan berrautatutako kidea da. 2023ko maiatzaren 2an, Hallek dimisioa iragarri zuen Londresko Batzarrean talde kontserbadoreko buru gisa, eta 2023ko uztailaren 19an hautagai kontserbadore hautatuko zuten 2024ko Londresko alkatetzako hauteskundeetarako.

## Erreferentziak

* ↑ (Ingelesez) «Susan Hall announced as Conservative candidate for London mayor» Sky News (Noiz kontsultatua: 2025-01-02).
* ↑ (Ingelesez) «Susan Hall | London City Hall» www.london.gov.uk 2024-05-06 (Noiz kontsultatua: 2025-01-02).
* ↑ (Ingelesez) Lydall, Ross. (2023-07-19). «Susan Hall wins Tory race to face-off against Sadiq Khan for London mayoralty» The Standard (Noiz kontsultatua: 2025-01-02).
* ↑ (Ingelesez) Susan Hall selected as Conservative London mayoral candidate. 2023-07-19 (Noiz kontsultatua: 2025-01-02).

## Kanpo estekak

* www.london.gov.uk
* www.cityhallconservatives.com
* Datuak: Q31391024
* Multimedia: Susan Hall / Q31391024
# Arku tertzelete

Arku tertzeletea gurutze-ganga konplexu bateko nerbioak sortzen duen arku mota bat da. Gurutze-ganga baten nerbio nagusietako lotura gunetatik, bigarren mailako giltzarri banara ateratzen diren nerbio edo arku batzuk ditu, arkitektura gotiko berantiarrean erabiltzen hasi zen.
Apaingarri funtzioa izateaz gain, plementeriako tinpanoak eusteko balio dute; izan ere, ganga hauetan plementeria tarteak luzera handikoak izan daitezke.
Tertzelete-gangak erdi mailako konplexutasun gangak dira. Hasierako gotikoko gangak baino konplexuagoak eta palma-gangaren edo ganga zintzilikarien konplexutasunaren arteko ganga da.
* Bilboko San Anton elizako gangako trezeletea
* Le Mesnil-Aubryko Ama Birjinaren jaiotza eliza.
* Le Mesnil-Aubryko 4. eta 5. ganga tarteak.
* Sortzailearen kapera, Batalhako monasterioan.
* Amiensko katedrala
* San Vulfran eliza (Abbeville)
* San Martin katedrala (Utrecht) .
* Santiago eliza (Orihuela)
* Valentziako Katedraleko Sant Calze kapera (" Kaliz Santua")
* Hokovce eliza (Eslovakia).
* Saints Ulrico eta Afra basilika (Augsburg).
* Hinter eliza
* San Miguel eliza, Jerez de la Frontera
* Chesterko katedrala

## Erreferentziak

* ↑ Tercelete y Bóveda estrellada en Sevillapedia.

## Kanpo estekak

* Datuak: Q11906390
# Zarlasht Halaimzai

Zarlasht Halaimzai (Afganistan, 1981eko maiatza) afganistandar idazlea da eta Amna (lehen Refugee Trauma) erakundearen sortzailea. Amna irabazi-asmorik gabeko erakundea da, eta arreta psikosoziala eta errefuxiatuei laguntza ematen die. Munduko 100 emakume inspiratzaileenen artean sailkatu zuen BBC 100 Emakumek 2021ean.

## Biografia

1991n Afganistango milizien arteko gerrak hasi ziren eta 1992an Zarlasht Halaimzairen etxetik gertu bonba bat erori ondoren, bere familiak Kabul utzi eta Mazar-e-Sharif-era joatea erabaki zuen, gero Uzbekistan gurutzatzeko. Lau urte eman zituzten leku batetik bestera mugitzen, indarkeriatik ihesi, harik eta, 1996an, Zarlasht Halaimzai amarekin eta bi nebekin Britainia Handian babestu zen arte. Han, familia kalteberentzako aterpetxe batean hartu zuen ostatu, Fitzjohn's Avenuen, Londresen. Asilo dokumentazioa lortu ondoren, Zarlasht Halaimzai eta bere familia West Hamera joan ziren bizitzera. Auzokide batzuen arrazakeria jasan zuten, eta indarkeria fisikoa jasatera heldu ziren.
Zarlasht Halaimzai Haur eta Nerabeen Psikoterapian lizentziatu zen Cambridgeko Unibertsitatean eta Oxfordeko Unibertsitatean Mindfulnessen oinarritutako Terapia Kognitiboan masterra du.Siria eta Turkia arteko mugan irakasleak trebatzen aritu zen, gatazka eremuetan dauden haurrei hezkuntzara sartzen laguntzen. 2015ean, errefuxiatu talde handiak Greziara iritsi zirenean, Zarlasht Halaimzai herrialdera joan zen haiei laguntzera, eta Refugee Trauma Initiative sortu zuen; 2018an, Obama Fundazioko kide ere izan zen.

## Sariak eta aintzatespenak

* 2021ean, munduko 100 emakume inspiratzaileenen artean sailkatu zuen BBC 100 Emakumek.

## Erreferentziak

* ↑ Halaimzai, Zarlasht. (2021-07-20). ‘We tried to be joyful enough to deserve our new lives’: What it’s really like to be a refugee in Britain. ISSN 0261-3077..
* ↑ Halaimzai, Zarlasht (23 de junio de 2022). «Opinión: Se necesitaría un corazón de piedra para no dejarse conmover por las historias de los refugiados» . El Independiente (en inglés). .
* 1 2 BBC 100 Women 2021: Who is on the list this year?. 2021-12-07.
* ↑ «Zarlasht HALAIMZAI personal appointments - Find and update company information - GOV.UK» find-and-update.company-information.service.gov.uk.
* ↑ Project, The Wellbeing. (2023-01-09). «Zarlasht Halaimzai» The Wellbeing Project.
* ↑ GroundBreakers. (2018-11-26). «Zarlasht Halaimzai: Portrait of a GroundBreaker» GroundBreakers.
* ↑ Iaccino, Ludovica. (2017-07-19). «Meet the Afghan refugee raising money for Syria's war victims to get psychological support» International Business Times UK.

## Kanpo estekak

* Datuak: Q110028598